**ШЫМКЕНТ ҚАЛАСЫ БОЙЫНША ТЕКСЕРУ**

**КОМИССИЯСЫ**

**«Шымкент қаласында азық-түлік тауарларының бағасын тұрақтандыру үшін өңірлік тұрақтандыру қорларын қалыптастыруға бюджеттен бөлінген қаржылардың жоспарлануы мен тиімді жұмсалуына сараптамалық-аналитикалық іс-шарасын және мемлекеттік тиімділік аудитін жүргізу» аудиторлық іс-шарасы бойынша жүргізілген аудиттің нәтижелеріне**

 **АУДИТОРЛЫҚ ҚОРЫТЫНДЫ**

**ШЫМКЕНТ**

**2022 жыл**

**МАЗМҰНЫ**

 **І. Кіріспе бөлік**

1.1. Аудиторлық іс-шараның атауы.....................................................

 1.2. Мемлекеттік аудиттің мақсаты.....................................................

 1.3. Мемлекеттік аудиттің объектілері ...............................................

 1.4. Мемлекеттік аудитпен қамтылған кезең ..........................................

 **ІІ. Негізгі (талдамалық) бөлік**

 2.1. Шымкент қаласында азық-түлік тауарларының бағасын тұрақтандыру үшін құрылған өңірлік тұрақтандыру қорлары мен әлеуметтік маңызы бар азық-түлік бағаларының ағымдағы жай-күйін қысқаша талдау........................

 2.2. «Шымкент қаласында азық-түлік тауарларының бағасын тұрақтандыру үшін өңірлік тұрақтандыру қорларын қалыптастыруға бюджеттен бөлінген қаржылардың жоспарлануы мен тиімді жұмсалуына сараптамалық-аналитикалық іс-шарасын және мемлекеттік тиімділік аудитін жүргізу» аудиторлық іс-шарасына жүргізілген мемлекеттік аудиттің жиынтық нәтижелері..........................

 **ІІІ. Қорытынды бөлік**

 3.1. Мемлекеттік аудит барысында қабылданған шаралар .............

 3.2. Мемлекеттік аудит нәтижелері бойынша тұжырымдар ...........

 3.3. Мемлекеттік аудит нәтижелері бойынша ұсынымдар ..............

3.4. Қосымша: Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі, мемлекеттік аудит объектісінің қарсылығы мен осы қарсылыққа берілген уәжді жауап, қалпына келтірілген және өндірілген сомалардың құжаттары.

Шымкент қаласы бойынша тексеру комиссиясының

2022 жылдың \_\_\_\_\_\_\_ \_\_\_\_\_\_\_\_\_\_ № \_\_\_\_\_\_ қауылысымен бекітілген

**Шымкент қаласы бойынша**

**тексеру комиссиясының төрағасы**

**Н.А.Нәлібаевқа**

**АУДИТОРЛЫҚ ҚОРЫТЫНДЫ**

**I. Кіріспе бөлік**

      ***1****.****1. Аудиторлық іс-шараның атауы:***Шымкент қаласында азық-түлік тауарларының бағасын тұрақтандыру үшін өңірлік тұрақтандыру қорларын қалыптастыруға бюджеттен бөлінген қаржылардың жоспарлануы мен тиімді жұмсалуына сараптамалық-аналитикалық іс-шарасын және мемлекеттік тиімділік аудитін жүргізу.

    ***1.2. Мемлекеттік аудиттің мақсаты:*** «Шымкент қаласында азық-түлік тауарларының бағасын тұрақтандыру үшін өңірлік тұрақтандыру қорларын қалыптастыруға бюджеттен бөлінген қаржылардың жоспарлануы мен тиімді жұмсалуына сараптамалық-аналитикалық іс-шарасын және тиімділігін бағалау.

 ***1.3. Мемлекеттік аудит объектілері:***

 - «Шымкент қаласының ауыл шаруашылығы және ветеринария басқармасы» мемлекеттік мекемесі (әрі қарай - Басқарма);

 Үстеме тексеру: «Shymkent» әлеуметтік-кәсіпкерлік корпорациясы» акционерлік қоғамына (әрі қарай - Қоғам).

***1.4. Мемлекеттік аудитпен қамтылған кезең:*** 2019 жылдың 01 қаңтары мен 2020 жылдың 31 желтоқсаны аралығы.

**II. Негізгі (талдамалық) бөлік:**

Аудиторлық іс-шарамен қамтылатын бюджет қаражаты мен (немесе) активтер көлемі 2 260 537,0 мың теңге.

(кесте №1)

|  |  |  |  |
| --- | --- | --- | --- |
| **Жыл** | **Бюджеттік бағдарлама коды** | **Бюджеттік бағдарлама атауы** | Аудиторлық іс-шарамен (бірлескен, қатар тексерумен) қамтылуға жататын республикалық бюджет қаражатының және (немесе) активтердің көлемі (мың теңге) |
|  | **ЖИЫНТЫҒЫ:** | **2 260 537,0** |
| **1** | **Шымкент қаласының ауыл шаруашылығы және ветеринария басқармасы**  | **2 260 537,0** |
| **2019** | **349** |  |  | **Республикалық маңызы бар қаланың, астананың ауыл шаруашылығы және ветеринария басқармасы** | **300 000,0** |
|  | 023 |  | Азық-түлік тауарларының өңірлік тұрақтандыру қорын қалыптастыру | **300 000,0** |
|  |  | 000 | Жергілікті бюджет қаражаты есебінен | **300 000,0** |
| **2020** | **349** |  |  | **Республикалық маңызы бар қаланың, астананың ауыл шаруашылығы және ветеринария басқармасы** | **1 960 537,0** |
|  | 023 |  | Азық-түлік тауарларының өңірлік тұрақтандыру қорын қалыптастыру | 1 960 537,0 |
|  |  | 015 | Жергілікті бюджет қаражаты есебінен | 1 960 537,0 |

**2.1.** **Шымкент қаласында азық-түлік тауарларының бағасын тұрақтандыру үшін құрылған өңірлік тұрақтандыру қорлары мен әлеуметтік маңызы бар азық-түлік бағаларының ағымдағы жай-күйін қысқаша талдау.**

Қазақстан Республикасының 2005 жылғы 8 шілдедегі «Агроөнеркәсіптік кешенді және ауылдық аумақтарды дамытуды мемлекеттік реттеу туралы» №66 Заңының (бұдан әрі - №66 Заң) 7-бабаның 2-тармағына сәйкес «Облыстардың, республикалық маңызды бар қалалардың, астананың жергілікті атқарушы органдарының (әкiмдiктерiнiң) құзыретiне: 8) азық-түлік қауіпсіздігі жай-күйінің, бағалардың және агроөнеркәсіптік кешен өнімдері нарықтарының мониторингін жүргізу; 8-1) әлеуметтік маңызы бар азық-түлік тауарларына бағаларды тұрақтандыру тетіктерін іске асыру; 9) азық-түлік тауарларын сатып aлу бағдарламаларына қатысушыларды анықтау жөнiндегi комиссиялардың жұмысын ұйымдастыру» кіреді.

№66 Заңның 1-бабының 20)тармақшасына сәйкес әлеуметтік маңызы бар азық-түлік тауарлары – тізбесін Қазақстан Республикасының Үкіметі бекітетін, адамның физиологиялық қажеттіліктері қанағаттандырылатын азық-түлік тауарлары және 20-1)тармақшасына сәйкес әлеуметтік маңызы бар азық-түлік тауарларына бағаларды тұрақтандыру тетігі – мынадай: тұрақтандыру қорларының қызметі; кәсіпкерлік субъектілеріне қарыз беру тетіктерін іске асыру болып табылады.

Қазақстан Республикасы Үкіметінің 2010 жылғы 1 наурыздағы № 145 Қаулысымен 19 түрлі әлеуметтік маңызы бар азық-түлік тауарларының тізбесі бекітілген.

**Әлеметтік маңызы бар азық-түлік тауарларының тізбесі** (кесте №2)

|  |  |
| --- | --- |
| № | Атауы |
| 1 | Бірінші сортты бидай ұны |
| 2 | Бірінші сортты ұннан жасалған бидай наны (пішінді) |
| 3 | Рожки (өлшеніп салынатын макарон өнімі) |
| 4 | Қарақұмық жармасы (дән, өлшеніп салынатын) |
| 5 | Тазартылған күріш (домалақ дәнді, өлшеніп салынатын) |
| 6 | Картоп |
| 7 | Асханалық сәбіз |
| 8 | Басты пияз |
| 9 | Ақ қауданды қырыққабат |
| 10 | Ақ қант – құмшекер |
| 11 | Күнбағыс майы |
| 12 | Сиыр еті (сүйекті жауырын-төс бөлігі) |
| 13 | Тауық еті (сан сүйек және іргелес жұмсақ еті бар сан жілік) |
| 14 | Пастерленген сүт, майлылығы 2,5%, жұмсақ қаптамада |
| 15 | Майлылығы 2,5% айран, жұмсақ қаптамада |
| 16 | Сары май (тұздалмаған, майлылығы кемінде 72,5%, толықтырғыштар және өсімдік майлары жоқ) |
| 17 | Тауық жұмыртқасы (I санатты) |
| 18 | Ac тұзы ("Экстра" -дан басқа) |
| 19 | Сүзбе: майлылығы 5-9% |

Қазақстан Республикасы Ауыл шаруашылығы министрінің 2019 жылғы 29 шілдедегі № 280 бұйрығымен «Әлеуметтік маңызы бар азық-түлік тауарларына бағаларды тұрақтандыру тетіктерін іске асырудың үлгілік қағидалары» бекітілген.

Осы Әлеуметтік маңызы бар азық-түлік тауарларына бағаларды тұрақтандыру тетіктерін іске асырудың үлгілік қағидалары (бұдан әрі – Үлгілік қағида«ар) "Агроөнеркәсіптік кешенді және ауылдық аумақтарды дамытуды мемлекеттік реттеу туралы» 2005 жылғы 8 шілдедегі Қазақстан Республикасы Заңының (бұдан әрі – Заң) 6-бабы 1-тармағы 39) тармақшасына сәйкес әзірленген және әлеуметтік маңызы бар азық-түлік тауарларына бағаларды тұрақтандыру тетіктерін іске асырудың тәртiбiн айқындайды.

Үлгілік қағидалардың негізінде және Заңның 7-бабының 2-тармағы 17-10) тармақшасына сәйкес облыстардың, республикалық маңызы бар қалалардың, астананың жергілікті атқарушы органдары Әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларын әзірлейді және бекітеді.

Шымкент қаласы әкімдігінің 2019 жылғы 2 қыркүйектегі №689 қаулысымен (бұдан әрі - №689 Қаулы) «Шымкент қаласындағы әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидалары» бекітілген.

Шымкент қаласы әкімдігінің 2020 жылғы 17 қаңтардағы «Әлеуметтік маңызы бар азық-түлік тауарларына бөлшек сауда бағаларының 2020 жылға арналған шекті мәндерін бекіту туралы» №16 қаулысы шығарылған.

Осы қаулының қосымшасында Шымкент қаласы бойынша әлеуметтік маңызы бар азық-түлік тауарларына бөлшек сауда бағаларының 2020 жылға арналған шекті бағалары келесідей болып бекітілген:

(кесте №3, тг)

|  |  |  |  |  |  |
| --- | --- | --- | --- | --- | --- |
| **№** | **Тауарлардың атауы** | **І тоқсан** | **ІІ тоқсан** | **ІІІ тоқсан** | **ІV тоқсан** |
| 1 | Тазартылған күріш, кг | 345 | 361 | 391 | 347 |
| 2 | Бірінші сұрыпты бидай ұны, кг | 146 | 147 | 147 | 147 |
| 3 | Қарақұмық жарнасы, кг | 304 | 299 | 328 | 375 |
| 4 | Бірінші сортты ұннан жасалған на (пішінді), кг | 149 | 145 | 148 | 146 |
| 5 | Макарон өнімі (рожки), кг | 277 | 272 | 268 | 275 |
| 6 | Сиыр еті, кг | 1912 | 1948 | 2022 | 1949 |
| 7 | Тауық еті,  | 819 | 808 | 844 | 865 |
| 8 | Пастерленген сүт, майлылығы 2.5 %, л. | 235 | 235 | 232 | 240 |
| 9 | Айран, майлылығы 2,5%, л | 259 | 252 | 251 | 255 |
| 10 | Сүзбе, майлылығы 5-9%, кг | 1939 | 1868 | 1869 | 1948 |
| 11 | Тауық жұмыртқасы (1 санатты) | 281 | 376 | 314 | 319 |
| 12 | Сары май, майлылығы 72,5 %, кг | 2360 | 2173 | 2224 | 2287 |
| 13 | Күнбағыс майы, л | 428 | 427 | 427 | 434 |
| 14 | Ақ қауданды қырыққабат, кг | 138 | 107 | 91 | 102 |
| 15 | Пияз, кг | 98 | 114 | 62 | 72 |
| 16 | Асханалық сәбіз, кг | 100 | 120 | 89 | 80 |
| 17 | Картоп, кг | 112 | 111 | 75 | 99 |
| 18 | Қант (құмшекер), кг | 180 | 194 | 170 | 164 |
| 19 | Ас тұзы («Экстра»-дан басқа), кг | 49 | 50 | 50 | 51 |

Әлеуметтік таңызы бар азық-түлік тауарларының 2019-2020 ж.ж. аралығындағы мерзімге ай сайынғы статистикалық мәліметтер бойынша баға динамикалары келесідей көрсеткіштерде болған:

**Әлеуметтік маңызы бар азық-түлік тауарларының 2019 жылдың І жартыжылдығындағы баға динамикасы** (кесте №4, тг)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Атауы | өлшем бірлігі | 08.01.2020 | қаңтар | ақпан | наурыз | сәуір | мамыр | маусым |
| 1 | Бірінші сұрыпты бидай ұны | кг | 115 | 115 | 117 | 121 | 124 | 124 | 124 |
| 2 | бірінші сұрыпты бидай ұнынан жасалған нан | кг | 116 | 116 | 116 | 131 | 131 | 137 | 137 |
| 3 | Рожки (макарон өнімі) | кг | 158 | 158 | 170 | 170 | 170 | 170 | 170 |
| 4 | Қарақұмық жарнасы | кг | 162 | 159 | 165 | 165 | 170 | 167 | 167 |
| 5 | Күріш | кг | 242 | 246 | 251 | 251 | 251 | 258 | 269 |
| 6 | Сиыр еті | кг | 1521 | 1521 | 1536 | 1536 | 1551 | 1614 | 1614 |
| 7 | Тауық еті | кг | 718 | 737 | 737 | 737 | 732 | 732 | 746 |
| 8 | Пастерленген сүт, 2,5% | л | 195 | 195 | 197 | 197 | 198 | 198 | 198 |
| 9 | Айран, 2,5% | л | 223 | 223 | 223 | 223 | 223 | 223 | 223 |
| 10 | Сүзбе | кг | 1112 | 1112 | 1112 | 1112 | 1112 | 1112 | 1112 |
| 11 | жұмыртқа, 1 санат | шт | 282 | 282 | 282 | 273 | 272 | 272 | 270 |
| 12 | Күнбағыс майы | л | 419 | 419 | 432 | 430 | 426 | 429 | 433 |
| 13 | Сары май, тұздалмаған | кг | 2128 | 2183 | 2246 | 2246 | 2197 | 2118 | 2081 |
| 14 | Картоп | кг | 82 | 82 | 85 | 85 | 87 | 93 | 101 |
| 15 | Сәбіз | кг | 90 | 94 | 95 | 95 | 100 | 111 | 124 |
| 16 | Пияз | кг | 70 | 73 | 76 | 80 | 87 | 124 | 151 |
| 17 | Орамжапырақ | кг | 90 | 94 | 105 | 129 | 165 | 102 | 86 |
| 18 | Қант-құмшекер | кг | 241 | 236 | 238 | 238 | 249 | 242 | 228 |
| 19 | Тұз | кг | 51 | 51 | 52 | 52 | 52 | 52 | 52 |

**Әлеуметтік маңызы бар азық-түлік тауарларының 2019 жылдың ІІ жартыжылдығындағы баға динамикасы** (кесте №5, тг)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Атауы | өлшем бірлігі | шілде | тамыз | қыркүйек | қазан | қараша | желтоқсан |
| 1 | Бірінші сұрыпты бидай ұны | кг | 124 | 124 | 127 | 145 | 146 | 157 |
| 2 | бірінші сұрыпты бидай ұнынан жасалған нан | кг | 137 | 137 | 137 | 141 | 142 | 140 |
| 3 | Рожки (макарон өнімі) | кг | 170 | 170 | 180 | 190 | 190 | 192 |
| 4 | Қарақұмық жарнасы | кг | 167 | 167 | 179 | 238 | 321 | 316 |
| 5 | Күріш | кг | 289 | 306 | 316 | 302 | 291 | 275 |
| 6 | Сиыр еті | кг | 1654 | 1847 | 1886 | 1 886 | 1 886 | 1 905 |
| 7 | Тауық еті | кг | 746 | 761 | 804 | 804 | 804 | 827 |
| 8 | Пастерленген сүт, 2,5% | л | 198 | 198 | 198 | 202 | 204 | 204 |
| 9 | Айран, 2,5% | л | 223 | 223 | 223 | 226 | 234 | 234 |
| 10 | Сүзбе | кг | 1077 | 1054 | 1054 | 1 054 | 1 066 | 1 100 |
| 11 | жұмыртқа, 1 санат | шт | 266 | 261 | 271 | 274 | 297 | 309 |
| 12 | Күнбағыс майы | л | 431 | 431 | 429 | 429 | 419 | 423 |
| 13 | Сары май, тұздалмаған | кг | 2081 | 2081 | 2081 | 2 081 | 2 145 | 2 145 |
| 14 | Картоп | кг | 97 | 100 | 97 | 97 | 97 | 94 |
| 15 | Сәбіз | кг | 124 | 124 | 103 | 103 | 96 | 95 |
| 16 | Пияз | кг | 140 | 120 | 77 | 76 | 81 | 79 |
| 17 | Орамжапырақ | кг | 79 | 101 | 101 | 99 | 102 | 102 |
| 18 | Қант-құмшекер | кг | 225 | 212 | 206 | 191 | 175 | 175 |
| 19 | Тұз | кг | 52 | 52 | 52 | 52 | 52 | 50 |

Жоғарыда көрсетілген №4 және №5 кестелердегі әлеуметтік маңызы бар азық-түлік тауарлары бағалары бойынша 2019 жылы келесідей жағдайлар орын алған:

- бірінші сұрыпты бидай ұнның бағасы тұрақты өскен, 2019 жылдың қаңтар айында бірінші сұрыпты ұнның бағасы 115 тг/кг құраса, 2019 жылдың желтоқсанында 157 тг/кг құраған немесе жыл басынан 36,5% өскен;

- бірінші сұрыпты ұннан жасалған нанның бағасы тұрақты өскен, 2019 жылдың қаңтар айында бірінші сұрыпты ұннан жасалған нан бағасы 116 тг/кг құраса, 2019 жылдың желтоқсанында 140 тг/кг құраған немесе жыл басынан 20,7% өскен;

- рожки бағасы тұрақты өскен, 2019 жылдың қаңтар айында рожкидің бағасы 158 тг/кг құраса, 2019 жылдың желтоқсанында 192 тг/кг құраған немесе жыл басынан 21,5% өскен;

- қарақұмық жарнасының бағасы тұрақты өскен, 2019 жылдың қаңтар айында қарақұмық жарнасының бағасы 162 тг/кг құраса, 2019 жылдың желтоқсанында 316 тг/кг құраған немесе жыл басынан 95,1% өскен;

- күріш бағасы тұрақты өскен, 2019 жылдың қаңтар айында күріш бағасы 242 тг/кг құраса, 2019 жылдың желтоқсанында 275 тг/кг құраған немесе жыл басынан 13,6% өскен;

- сиыр етінің бағасы тұрақты өскен, 2019 жылдың қаңтар айында сиыр етінің бағасы 1521 тг/кг құраса, 2019 жылдың желтоқсанында 1905 тг/кг құраған немесе жыл басынан 25,2% өскен;

- тауық етінің бағасы тұрақты өскен, 2019 жылдың қаңтар айында тауық етінің бағасы 718 тг/кг құраса, 2019 жылдың желтоқсанында 827 тг/кг құраған немесе жыл басынан 15,2% өскен;

- қант-құмшекер бағасы керісінше азайған, 2019 жылдың қаңтар айында қант бағасы 241 тг/кг құраса, 2019 жылдың желтоқсанында 175 тг/кг құраған немесе жыл басынан 28,4% кеміген;

- қалған азық-түлік тауарлар бойынша мардымсыз өсу/кему жағдайлары, бірқатар мерзімдерде маусымдық баға өзгерулері орын алған.

Бұл ретте, 2019 жылы 8 түрлі әлеуметтік маңызы бар азық-түлік бойынша баға динамикасы жыл басынан кем дегенде 15% өскенін байқауға болады.

**Әлеуметтік маңызы бар азық-түлік тауарларының 2020 жылдың І жартыжылдығындағы баға динамикасы** (кесте №6, тг)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Атауы | өлшем бірлігі | 08.01.2020 | қаңтар | ақпан | наурыз | сәуір | мамыр | маусым |
| 1 | Бірінші сұрыпты бидай ұны | кг | 157 | 157 | 166 | 170 | 164 | 164 | 163 |
| 2 | бірінші сұрыпты бидай ұнынан жасалған нан | кг | 140 | 140 | 140 | 146 | 144 | 144 | 146 |
| 3 | Рожки (макарон өнімі) | кг | 192 | 192 | 210 | 212 | 206 | 213 | 181 |
| 4 | Қарақұмық жарнасы | кг | 316 | 317 | 317 | 328 | 318 | 329 | 342 |
| 5 | Күріш | кг | 275 | 275 | 274 | 272 | 272 | 273 | 284 |
| 6 | Сиыр еті | кг | 1905 | 1905 | 1904 | 1904 | 1890 | 1929 | 1942 |
| 7 | Тауық еті | кг | 827 | 829 | 829 | 829 | 854 | 827 | 772 |
| 8 | Пастерленген сүт, 2,5% | Л | 204 | 204 | 210 | 210 | 208 | 208 | 208 |
| 9 | Айран, 2,5% | л | 234 | 234 | 240 | 229 | 228 | 230 | 230 |
| 10 | Сүзбе | кг | 1100 | 1100 | 1100 | 1112 | 1132 | 1132 | 1141 |
| 11 | жұмыртқа, 1 санат | шт | 309 | 328 | 320 | 299 | 294 | 291 | 288 |
| 12 | Күнбағыс майы | л | 423 | 419 | 422 | 422 | 416 | 425 | 431 |
| 13 | Сары май, тұздалмаған | кг | 2145 | 2145 | 2145 | 2145 | 2194 | 2242 | 2207 |
| 14 | Картоп | кг | 94 | 98 | 98 | 109 | 122 | 145 | 144 |
| 15 | Сәбіз | кг | 95 | 100 | 101 | 108 | 125 | 133 | 153 |
| 16 | Пияз | кг | 79 | 83 | 82 | 90 | 130 | 131 | 92 |
| 17 | Орамжапырақ | кг | 102 | 104 | 105 | 108 | 73 | 50 | 54 |
| 18 | Қант-құмшекер | кг | 175 | 175 | 172 | 199 | 199 | 196 | 194 |
| 19 | Тұз | кг | 50 | 50 | 51 | 51 | 48 | 50 | 49 |

**Әлеуметтік маңызы бар азық-түлік тауарларының 2020 жылдың ІІ жартыжылдығындағы баға динамикасы** (кесте №7, тг)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Атауы | өлшем бірлігі | шілде | тамыз | қыркүйек | қазан | қараша | желтоқсан |
| 1 | Бірінші сұрыпты бидай ұны | кг | 163 | 163 | 165 | 165 | 164 | 163 |
| 2 | бірінші сұрыпты бидай ұнынан жасалған нан | кг | 147 | 147 | 147 | 147 | 147 | 147 |
| 3 | Рожки (макарон өнімі) | кг | 228 | 204 | 201 | 193 | 192 | 192 |
| 4 | Қарақұмық жарнасы | кг | 349 | 354 | 346 | 350 | 338 | 335 |
| 5 | Күріш | кг | 283 | 281 | 280 | 285 | 276 | 259 |
| 6 | Сиыр еті | кг | 1942 | 1912 | 1971 | 1 985 | 2 007 | 1 954 |
| 7 | Тауық еті | кг | 771 | 727 | 750 | 720 | 736 | 710 |
| 8 | Пастерленген сүт, 2,5% | л | 208 | 208 | 218 | 227 | 240 | 238 |
| 9 | Айран, 2,5% | л | 229 | 226 | 225 | 230 | 250 | 243 |
| 10 | Сүзбе | кг | 1129 | 1129 | 1122 | 1 128 | 1 071 | 1 082 |
| 11 | жұмыртқа, 1 санат | шт | 293 | 302 | 305 | 324 | 340 | 351 |
| 12 | Күнбағыс майы | л | 437 | 446 | 455 | 469 | 502 | 527 |
| 13 | Сары май, тұздалмаған | кг | 2156 | 2118 | 2176 | 2 216 | 2 216 | 2 252 |
| 14 | Картоп | кг | 129 | 128 | 110 | 120 | 129 | 131 |
| 15 | Сәбіз | кг | 123 | 133 | 116 | 110 | 123 | 122 |
| 16 | Пияз | кг | 88 | 86 | 79 | 79 | 79 | 79 |
| 17 | Орамжапырақ | кг | 79 | 94 | 90 | 89 | 82 | 87 |
| 18 | Қант-құмшекер | кг | 199 | 196 | 191 | 214 | 238 | 237 |
| 19 | Тұз | кг | 48 | 48 | 51 | 52 | 52 | 52 |

Жоғарыда көрсетілген №4 және №5 кестелердегі әлеуметтік маңызы бар азық-түлік тауарлары бағалары бойынша 2020 жылы келесідей жағдайлар орын алған:

- бірінші сұрыпты бидай ұнның бағасы 157 тг.-170 тг. арасында болған, 2020 жылдың қаңтар айында бірінші сұрыпты ұнның бағасы 157 тг/кг құраса, 2020 жылдың желтоқсанында 163 тг/кг құраған немесе жыл басынан 3,8% өскен;

- бірінші сұрыпты ұннан жасалған нанның бағасы 140 тг.- 147 тг. арасында болған, ал 2020 жылдың ІІ жартыжылдығында қалыпты 147 тг бағасында тұрақтаған. 2020 жылдың қаңтар айында бірінші сұрыпты ұннан жасалған нан бағасы 140 тг/кг құраса, 2020 жылдың желтоқсанында 147 тг/кг құраған немесе жыл басынан 5% өскен;

- рожки бағасы 192 тг.- 228 тг. арасында болған. Рожки бағасының өсуі 2020 жылдың ақпан айы мен тамыз айы аралығында орын алған;

- қарақұмық жарнасының бағасы 316 тг.- 354 тг. арасында болған, 2020 жылдың қаңтар айында қарақұмық жарнасының бағасы 316 тг/кг құраса, 2020 жылдың желтоқсанында 335 тг/кг құраған немесе жыл басынан 6,0% өскен;

- күнбағыс майы бағасы 416 тг.- 527 тг. арасында болған, 2020 жылдың қаңтар айында күнбағыс майының бағасы 423 тг/л құраса, 2020 жылдың желтоқсанында 527 тг/л құраған немесе жыл басынан 26,7% өскен;

- күріш бағасы 259 тг – 284 тг арасында болған, 2020 жылдың қаңтар айында күріш бағасы 275 тг/кг құраса, 2020 жылдың желтоқсанында 259 тг/кг құраған;

- сиыр етінің бағасы 1905 тг – 2007 тг арасында болған, 2020 жылдың қаңтар айында сиыр етінің бағасы 1905 тг/кг құраса, 2020 жылдың желтоқсанында 1954 тг/кг құраған немесе жыл басынан 2,6% өскен;

- тауық етінің бағасы тұрақты кеміген, 2020 жылдың қаңтар айында тауық етінің бағасы 827 тг/кг құраса, 2020 жылдың желтоқсанында 710 тг/кг құраған немесе жыл басынан 20,6% кеміген;

- картоп бағасы 94 тг – 145 тг арасында болған, 2020 жылдың қаңтар айында картоп бағасы 94 тг/кг құраса, 2020 жылдың желтоқсанында 131 тг/кг құраған немесе жыл басынан 39,4% өскен;

- сәбіз бағасы 95 тг – 153 тг арасында болған, 2020 жылдың қаңтар айында сәбіз бағасы 95 тг/кг құраса, 2020 жылдың желтоқсанында 122 тг/кг құраған немесе жыл басынан 28,4% өскен;

- қант-құмшекер бағасы 175 тг – 238 тг арасында болған, 2020 жылдың қаңтар айында қант бағасы 175 тг/кг құраса, 2020 жылдың желтоқсанында 237 тг/кг құраған немесе жыл басынан 35,4% өскен;

- қалған азық-түлік тауарлар бойынша мардымсыз өсу/кему жағдайлары, бірқатар мерзімдерде маусымдық баға өзгерулері орын алған.

Бұл ретте, 2020 жылы 4 түрлі әлеуметтік маңызы бар азық-түлік (картоп, сәбіз, қант, күнбағыс майы) бойынша баға динамикасы жыл басынан кем дегенде 20% өскенін байқауға болады.

**2.2. «Шымкент қаласында азық-түлік тауарларының бағасын тұрақтандыру үшін өңірлік тұрақтандыру қорларын қалыптастыруға бюджеттен бөлінген қаржылардың жоспарлануы мен тиімді жұмсалуына сараптамалық-аналитикалық іс-шарасын және мемлекеттік тиімділік аудитін жүргізу» аудиторлық іс-шарасына жүргізілген мемлекеттік аудиттің жиынтық нәтижелері:**

Аудитпен барлығы 1 217 412,0 мың теңге көлемінде бұзушылықтар анықталды, оның ішінде 2019 жылы – 1 007 052,0 мың теңгені, 2020 жылы – 210 360,0 мың теңгені құраған.

Қазақстан Республикасының Бюджет Кодексінің тиімділік принціпін сақтамау салдарынан, 1 007 412,0 мың теңге тиімсіз жоспарланған бюджет қаражаты анықталды. Ал, 210 360,0 мың теңге қаржы тиімсіз пайдаланылған.

Рәсімдерді орындау тәртібінің бұзылуы бойынша жалпы 23 бірлік *(оның ішінде, 2019 жылы 2 бірлік, 2020 жылы 21 бірлік)* бұзушылық фактілері орын алған.

Анықталған бұзушылықтар бөлінісінде:

1. Бюджет қаражатын тиімсіз жоспарлау бойынша 1 007 052,0 мың теңге:

2018 жылғы 14 желтоқсандағы №42/334-6с «2019-2021 жылдарға арналған Шымкент қаласының бюджеті туралы» шешімімен 1 307 052,0 мың теңге қаралған.

«Қазақстан Республикасы Қаржы министрлігі Қазынашылық комитетінің Шымкент қаласы бойынша Қазынашылық департаменті» РММ-н 19.12.2018ж. Басқарманың жеке қаржыландыру жоспарына отырғызылған.

2019 жылғы 27 маусымдағы №51/420-6с «2019-2021 жылдарға арналған Шымкент қаласының бюджеті туралы» шешіміне өзргерістер енгізу туралы» шешіміне сәйкес, 1 007 052,0 мың теңге қысқартылып 300 000,0 мың теңге болып бекітілген. Яғни, жыл басынан бөлінген 1 307 052,0 мың теңге әлеуметтік маңызы бар азық-түлік тауарларын тұрақтандыру бағытында жұмсайлмай, жарты жыл уақыт қимылсыз тұрған.

Өз кезегінде, бұл **1 007 052,0 мың теңге қаржының не себепті қысқартылғаны туралы негіздемесі көрсетілмеген**. Қалған 300 000,0 мың теңге қаржы тек 2019 жылдың қазан айында Қоғам есебіне аударылған.

Сәйкесінше, жыл басынан отырғызылған қаржы объективті себептерсіз пайдаланылмай, бюджетті игеру барысында нәтижелілік және тиімділік қағидаттары сақталмай, Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет кодексі» Кодексінің 4-бабы, 12) тармақшасының («тиімділік» принципі) талаптары бұзылған.

2. Азық-түлік тауарларының өңірлік тұрақтандыру қорын басқару жөніндегі комиссиясының жұмыстарын үйлестіру және комиссия отырыстарының шешімдерін орындау барысында орын алған бұзушылықтар бойынша:

1) 2019 жылы Комиссия отырыстарының нәтижесінде 3 хаттамалық шешім шығарылған. Осы хаттамаларда көрсетілген шешімдер бойынша Қоғам тарапынан тек 99 564 330,0 теңгеге «TURAR» ЖШС-мен азық-түлік тауарын сатып алу туралы және «Gramad Retail» ЖШС-і мен 100 000,0 мың теңге қарыз беру туралы шарттар түзілген. Қалған кәсіпкерлік субъектілеріне, атап айтқанда «Magnum (Магнум)» ЖШС, «Фиркан» ЖШС, «Асем» ЖШС, «Баян сұлу» ЖШС, «Супербум» ЖШС-не қарыз беру туралы Комиссия шешім қабылдағанымен, ол шешім бойынша мамандандырылған ұйыммен қарыз беру шарттары түзілмеген.

 №689 Қаулының 34-тармағына сәйкес Қарыз беру үшін кәсіпкерлік субъектілерін Комиссия әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларында белгіленген кәсіпкерлік субъектілеріне қойылатын талаптарға (өлшемшарттарға) сәйкес айқындайды.

Осы Қаулының 35-тармағында «Комиссия кәсіпкерлік субъектісін айқындағаннан кейін мамандандырылған ұйым кәсіпкерлік субъектісіне қарыз береді»-делінген.

Алайда, Комиссия отырыстарының 02.10.2019ж. №2, 11.11.2019ж. №3 және 26.11.2019ж. №4 хаттамаларындағы айқындалған қарыз беру субъектілеріне қарыз беру шарттары түзілмей, сәйкесінше №689 Қаулының 35-тармағының «Комиссия кәсіпкерлік субъектісін айқындағаннан кейін мамандандырылған ұйым кәсіпкерлік субъектісіне қарыз береді» - деген талабы сақталмаған.

2) Сонымен қатар, 24.01.2020ж. Комиссия отырысының күн тәртібі: әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағиадаларына сәйкес қарыз беруге кәсіпкерлік субъектісін анықтау. Комиссия отырысының №1 хаттамасымен 11 түрлі азық-түлік тауарын бекіту туралы және қарыз берілетін 7 кәсіпкерлік субъектісін («Фиркан» ЖШС, «Gramad Retail» ЖШС, «Hermes» ЖШС, «Magnum» ЖШС, «Асем» ЖШС, «Баян сұлу» ЖШС, «Супербум» ЖШС, «Сайман» ЖШС) таңдау туралы шешім қабылданған.

Алайда, 24.01.2020ж. №1 Комиссия отырысының хаттамасында, қарыз беруге таңдалған кәсіпкерлік субъектілерінің таңдау негіздемесі, қарыз беру арқылы қандай нәтижеге қол жеткізілетіні және комиссия мүшелерінің күн тәртібіндегі мәселе бойынша оң немесе теріс шешім қабылдағаны туралы ақпарат қамтылмаған.

Бұл ретте, Комиссия отырысының 24.01.2020ж. №1 хаттамасының негізінде айқындалған қарыз беру субъектілерінен тек ««Gramad Retail» ЖШС»-мен қарыз беру шарты түзілген, ал қалған кәсіпкерлік субъектілерімен қарыз беру шарты түзілмеген. Сәйкесінше, №689 Қаулының 35-тармағының «Комиссия кәсіпкерлік субъектісін айқындағаннан кейін мамандандырылған ұйым кәсіпкерлік субъектісіне қарыз береді» - деген талабы сақталмаған.

3) 15.05.2020ж. Шымкент қаласы әкімінің «Әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларына сәйкес қарыз беруге кәсіпкерлік субъектісін анықтау туралы» №58-ө өкімі шығарылып, сатып алынатын тауарлар тізбесі белгіленген.

 Комиссияның 05.05.2020ж. отырысында «Өңірлік тұрақтандыру қорына сатып алынатын әлеуметтік маңызы бар азық-түлік тауарларының тізбесін бекіту» мәселесі қаралып, №1 қосымшада көрсетілген бірінші қажетті әлеуметтік маңызы бар азық-түлік тауарлар бағасын тұрақтандыру үшін Комиссияның №5 хаттасымен келесідей шешім қабылданған:

- Әлеуметтік маңызы бар азық-түлік тауарларын тұрақтандыру мақсатында тұрақтандыру қорына №1 қосымшаға сәйкес толықтыру;

- 700 026 442 теңгеге 9 түрлі азық-түлік тауарларын (бірінші сұрыпты ұн, макарон өнімдері, қарақұмық жарнасы, күріш, картоп, асханалық сәбіз, басты пияз, құмшекер, күнбағыс майы) толықтыруды «Shymkent» ӘКК АҚ-мен қамтамасыз ету;

Алайда, Комиссия 05.05.2020ж. отырысының №5 хаттамасындағы сатып алынатын әлеуметтік маңызы бар азық-түлік тауарларының тізбесін және шекті сауда үстемесі Шымкент қаласының әкіміне бекітуге ұсыну жұмыстары атқарылмаған. Бұл ретте, №689 Қаулының 20-тармағының «Комиссия әкімге сатып алынатын азық-түлік тауарларының тізбесін және олар бойынша шекті сауда үстемесін бекіту туралы ұсынымдар енгізеді» және 21-тармағының «Әкім Комиссияның ұсынымдары негізінде сатып алынатын азық-түлік тауарларының тізбесін және шекті сауда үстемесін бекітеді»-деген талаптары сақталмаған.

3. Мемлекеттік аудит объектісінің қызметіне қатысты бюджеттік бағдарламалардың тікелей және түпкілікті нәтижелерін бекіту барысында орын алған бұзушылықтар бойынша:

1) Басқарманың 2019 жылға арналған бюджеттік өтініміне сәйкес 349 023 «Азық-түлік тауарларының өңірлік тұрақтандыру қорларын қалыптастыру» бюджеттік бағдарламасы бойынша түпкілікті нәтижесі – өнім бағалары шарықтап кеткен жағдайда қаламызда тіркелген І,ІІ,ІІІ топ мүгедектер, 18 жасқа дейінгі мүгедек жасөспірімдер, зейнеткерлер және жаңа форматтағы атаулы әлеметтік көмек алушылар арнайы сауда орындарынан азық-түлік өнімдерін төмен бағада тұтынатын болады.

Алайда, бюджеттік бағдарлама бойынша түпкілікті нәтижеде көрсетілген көрсеткіш мәні дұрыс көрсетілмеген, себебі тұрақтандыру қорына алынатын азық-түлік тауарларын тек аз қамтамасыз етілген немесе осал топтағы азаматтар алады деген шектеу жоқ болмауына байланысты, барлық санаттағы азаматтар сатып алуы мүмкін. Қазақстан Республикасы Ұлттық экономика министрінің 2014 жылғы 30 желтоқсандағы №195 «Бюджеттік бағдарламаларды (кіші бағдарламаларды) әзірлеу және бекіту (қайта бекіту) қағидаларын және олардың мазмұнына қойылатын талаптарды бекіту туралы» бұйрығының 15-тармағы 8)тармақшасының «Бюджеттiк бағдарламаның түпкілікті нәтижелері» деген жолда стратегиялық жоспардың, аумақтарды дамыту бағдарламасының және (немесе) бюджеттік бағдарламаның мақсатына қол жеткізуді сандық тұрғыдан өлшейтін, мемлекеттік орган қызметінің тікелей нәтижелеріне қол жеткізуге негізделген бюджеттік бағдарламаның көрсеткіштері көрсетіледі» - деген талабы сақталмаған.

2) Басқарманың 2019 жылғы 13 желтоқсандағы №143-нқ бұйрығының №12 қосымшасымен 349 023 015 «Азық-түлік тауарларының өңірлік қорларын қалыптастыру» бюджеттік бағдарламасы бекітілген.

Бюджеттік бағдарламаның мақсаты азық-түлік өнімдерінің сатып алу және сату бағасын қалыпты ұстау.

Бюджеттік бағдарламаның түпкілікті нәтижесі: «Азық-түлік тауарларының өңірлік тұрақтандыру қорларын қалыптастыру» бюджеттік бағдарламасы бойынша түпкілікті нәтижесі – өнім бағалары шарықтап кеткен жағдайда қаламызда тіркелген І,ІІ,ІІІ топ мүгедектер, 18 жасқа дейінгі мүгедек жасөспірімдер, зейнеткерлер және жаңа форматтағы атаулы әлеметтік көмек алушылар арнайы сауда орындарынан азық-түлік өнімдерін төмен бағада тұтынатын болады.

Алайда, бюджеттік бағдарлама бойынша түпкілікті нәтижеде көрсетілген көрсеткіш мәні дұрыс көрсетілмеген, себебі тұрақтандыру қорына алынатын азық-түлік тауарларын тек аз қамтамасыз етілген немесе осал топтағы азаматтар алады деген шектеу жоқ болмауына байланысты, барлық санаттағы азаматтар сатып алуы мүмкін.

2020 жылғы бюджеттік бағдарлама бойынша тікелей нәтиже көрсетілмеген.

Бұл ретте, Қазақстан Республикасы Ұлттық экономика министрінің 2014 жылғы 30 желтоқсандағы №195 «Бюджеттік бағдарламаларды (кіші бағдарламаларды) әзірлеу және бекіту (қайта бекіту) қағидаларын және олардың мазмұнына қойылатын талаптарды бекіту туралы» бұйрығының 15-тармағы 8)тармақшасының «Бюджеттiк бағдарламаның түпкілікті нәтижелері» деген жолда стратегиялық жоспардың, аумақтарды дамыту бағдарламасының және (немесе) бюджеттік бағдарламаның мақсатына қол жеткізуді сандық тұрғыдан өлшейтін, мемлекеттік орган қызметінің тікелей нәтижелеріне қол жеткізуге негізделген бюджеттік бағдарламаның көрсеткіштері көрсетіледі» - деген талабы сақталмаған.

Сонымен қатар, Қазақстан Республикасы Ұлттық экономика министрінің 2014 жылғы 30 желтоқсандағы №195 «Бюджеттік бағдарламаларды (кіші бағдарламаларды) әзірлеу және бекіту (қайта бекіту) қағидаларын және олардың мазмұнына қойылатын талаптарды бекіту туралы» бұйрығының 15-тармағы 14)тармақшасының "Тiкелей нәтиже көрсеткiштерi" деген кестеде қол жеткізілуі осы функцияларды, өкілеттіктерді жүзеге асыратын немесе қызмет көрсететін мемлекеттік органның қызметіне толық тәуелді болатын, көзделген бюджет қаражаты шегінде атқарылатын мемлекеттік функциялар, өкілеттіктер мен көрсетілетін қызметтер көлемінің санмен өлшенетін сипаттамалары көрсетіледі. Тiкелей нәтиже көрсеткiштерi: бюджеттік бағдарламада көзделген бюджет қаражаты есебінен жоспарлы кезеңнің белгілі бір қаржы жылында қол жеткізу болжанатын мемлекеттік орган қызметінің барлық нәтижелерін қамтиды»-деген талабы сақталмаған.

 4. Үстеме аудиторлық тексеру барысында анықталған бұзушылықтар бойынша:

# Қоғам мен өзге тұлғалар арасында азық-түлік бағасын тұрақтандыру мақсатында азық-түліктерді сатып алу бойынша түзілген шарттары мен олардың талаптарының орындалуын және өзара есеп айырысулары:

# Әлеуметтік маңызы бар азық-түлік тауарларын сатып алу бойынша:

**1)** Қоғам мен жеткізуші кәсіпкерлермен түзілген азық-түлік тауарларын сатып алу-сату шарттары бойынша азық-түлік тауарлары шартта көзделген жеткізу **мерзімдерінен кешіктіріп жеткізілген, оны ішінде** «TURAR (Турар)» ЖШС-мен түзілген №10/20-а шарты, «Meir-Trade» ЖШС-мен түзілген №06/20-а және №15/20-а шарттары, «Grano-PV» ЖШС-мен түзілген №16/20-а шарты, «Акбура-555» ЖШС-мен түзілген №13/20-а шарты және «Ерасыл-2030» ЖШС-мен түзілген №18/20-а шарты бойынша азық-түлік тауарлары шартта көрсетілген мерзімдерден кейін жеткізілген. Атап айтқанда,

Қоғам (сатып алушы) мен «Meir-Trade» ЖШС-ң (жеткізуші) арасында 30.03.2020ж. №06/20-а ұн сатып алу шарты (бұдан әрі - №06/20-а шарты) түзілген (Комиссияның 20.03.2020ж. №1 хаттамалық шешімі, қала әкімінің 26.03.2020ж. №35-Ө Өкімі және Қоғам басқармасының 30.03.2020ж. №14/20 шешімі).

Шарт көлемі – 420 000,0 мың теңге.

 Шарттың мәні – Қоғам жеткізушіден 1кг. 140 теңгені құрайтын 3 000 000 кг бірінші сұрыпты ұн сатып алады.

 №06/20-а шартының 1.2.-тармағына сәйкес жеткізуші бірінші сұрыпты ұнды өз қаражаты есебінен Қаратау ауданы, 226 квартал, №186 ғимаратында орналасқан қоймада жауапты сақтайды.

 №06/20-а шартының 3.2.тармағына Сатып алушының сұранысы бойынша тауарды айлық шегі 1 500 000 кг. аспайтын бірінші сұрыпты ұн өнімін толық көлемде **31.05.2020ж. дейін жеткізуі тиіс**.

 №06/20-а шартының 3.7.-тармағына сәйкес (тауарды сапа және сәйкестік сертификаттарын алу, көзбен шолу арқылы) Сатып алушы тарапынан тауардың сапасы мен көлемі бойынша тауарды қабылдап алу шарасы жеткізушінің қоймасында жеткізушімен бірлесе отырып қабылдап алу-өткізу актісіне немесе тауардың жүкқұжатына қолдары қойылып жүргізіледі.

 №06/20-а шартының 3.7.-тармағына сәйкес «Сатып алушы тараптан тауарды қабылдап алу жүргізілген соң тауарды Жеткізушіге жауапты сақтауға береді»-делінген.

 Яғни, №06/20-а шартының талаптарына сәйкес Қоғам сұранысы бойынша жеткізуші 3 000 000 кг. ұнды **31.05.2020ж. дейін** жеткізіп, Қоғам өз кезегінде жеткізілген тауарды қабылдап алу-жауапты сақтауға өткізу шараларын атқаруы тиіс болған.

**02.04.2020-19.06.2020 ж.ж.** аралығындағы тауар жүкқұжаттарына сәйкес «Meir-Trade» ЖШС-і Қоғам есебіне 3 000 000 кг. бірінші сұрыпты ұн өткізген.

Бұл ретте, №06/20-а шартының 3.2.тармағының «Сатып алушының сұранысы бойынша тауарды толық көлемде 31.05.2020ж. дейін жеткізуі тиіс, бірақ сатып алушының сұранысы бойынша ай сайынғы тауар көлемі 1 500 000 кг. аспауы тиіс» және 4.1.-тармағының 2)тармақшасының «Жеткізуші шарттың 1.1.-тармағында көрсетілген тауарды Сатып алушының сұранысы бойынша 31.05.2020ж. дейін жеткізуі тиіс»-деген талаптары сақталмаған.

- Қоғам (сатып алушы) мен «Meir-Trade» ЖШС-ң (жеткізуші) арасында 20.04.2020ж. №15/20-а күнбағыс майын сатып алу шарты (бұдан әрі - №15/20-а шарты) түзілген (Комиссияның 15.04.2020ж. №2 хаттамалық шешімі, қала әкімінің 20.04.2020ж. №49-Ө Өкімі және Қоғам басқармасының 20.04.2020ж. №21/20 шешімі). Шарт көлемі – 114 000,0 мың теңге.

№15/20-а шартының 3.2.тармағына сәйкес Сатып алушының сұранысы бойынша тауарды айлық шегі 50000 литрден аспайтын күнбағыс майын, толық көлемде 01.11.2020ж. дейін жеткізуі тиіс.

06.11.2020-09.12.2020 ж.ж. аралығындағы тауар жүкқұжаттарына сәйкес «Meir-Trade» ЖШС-і Қоғам есебіне 300 000 литр күнбағыс майын өткізген.

Бұл ретте, №15/20-а шартының 3.2.тармағының «Сатып алушының сұранысы бойынша тауарды айлық шегі 50000 литрден аспайтын күнбағыс майын, толық көлемде 01.11.2020ж. дейін жеткізуі тиіс» және 4.1.-тармағының 2)тармақшасының «Жеткізуші шарттың 1.1.-тармағында көрсетілген тауарды Сатып алушының сұранысы бойынша 01.11.2020ж. дейін жеткізуі тиіс»-деген талаптары сақталмаған.

- Қоғам (сатып алушы) мен «Grano-PV» ЖШС-ң (жеткізуші) арасында 20.04.2020ж. №16/20-а қарақұмық жарнасын сатып алу шарты (бұдан әрі - №16/20-а шарты) түзілген. Шарт көлемі – 68 000,0 мың теңге.

№16/20-а шартының 3.2.тармағына сәйкес Жеткізуші тауарды 01.06.2020ж. дейін жеткізуге міндетті.

 04.05.2020ж. №31 тауар жүкқұжатымен 68000 кг., 27.05.2020ж. №36 тауар жүкқұжатымен 68000 кг. және 08.06.2020ж. тауар жүкқұжатымен 64000 кг. қарақұмық жарнасы жеткізілген.

Бұл ретте, №16/20-а шартының 3.2.тармағының «Жеткізуші тауарды 01.06.2020ж. дейін жеткізуге міндетті» және 4.1.-тармағының 2)тармақшасының «Жеткізуші шарттың 1.1.-тармағында көрсетілген тауарды Сатып алушының сұранысы бойынша 01.06.2020ж. дейін жеткізуі тиіс»-деген талаптары сақталмаған.

- Қоғам (сатып алушы) мен «TURAR (ТУРАР)» ЖШС-ң (жеткізуші) арасында 20.04.2020ж. №10/20-а ұн сатып алу шарты (бұдан әрі - №10/20-а шарты) түзілген. Шарт көлемі – 10 400,0 мың теңге.

№10/20-а шартының 3.2.тармағына сәйкес Жеткізуші тауарды толық көлемде 30.04.2020ж. дейін жеткізуге міндетті.

 25.09.2020ж. №763 санды тауар жүкқұжатымен «TURAR (ТУРАР)» ЖШС-мен 80000 кг. ұн жеткізілген.

Бұл ретте, №10/20-а шартының 3.2.-тармағының және 4.1-тармағының 2)тармақшасының «Жеткізуші Тауарды толық көлемде 30.04.2020ж. дейін жеткізуге міндетті»-деген талабы сақталмаған.

- Қоғам (сатып алушы) мен «Ак бура - 555» ЖШС-ң (жеткізуші) арасында 20.04.2020ж. №13/20-а ұн сатып алу шарты (бұдан әрі - №13/20-а шарты) түзілген.

№13/20-а шартының 3.2.тармағына сәйкес Жеткізу шарты Франко-қойма Сатып алушының сұранысы бойынша 31.05.2020ж. дейін Шымкент қаласы, Қапал батыр көшесі, №4А мекен-жайында орналасқан қоймасы.

Алайда, 31.05.2020ж. дейін Қоғам тарапынан сұраныс жоллданбаған, өз кезегінде Жеткізуші тараппен 31.05.2020ж. дейін ұн өнімдерін Шымкент қаласы, Қапал батыр көшесі, №4А мекен-жайына жеткізілгенін растайтын құжаттар ұсынылмаған. Сәйкесінше, №13/20-а шартының 3.2.тармағының «Жеткізу шарты Франк-қойма Сатып алушының сұранысы бойынша 31.05.2020ж. дейін Шымкент қаласы, Қапал батыр көшесі, №4А мекен-жайында орналасқан қоймасы»-деген талабы сақталмаған.

- Қоғам (сатып алушы) мен «Ерасыл-2030» ЖШС-ң (жеткізуші) арасында 24.04.2020ж. №18/20-а ұн сатып алу шарты (бұдан әрі - №18/20-а шарты) түзілген.

№18/20-а шартының 3.2.-тармағына сәйкес жеткізуші ұнды Шымкент қаласы, Мустафа Озтурк көшесі, №42 орналасқан өз ғимаратында 01.07.2020ж. дейін жауапты сақтайды.

 №18/20-а шартының 3.7-тармағына сәйкес «Сатып алушы тауарды (көзбен шалу және сапа мен сәйкестік сертификаттарын беру арқылы) сапасы мен көлемі бойынша қабылдап алу-өткізу актісін және Жеткізушінің қоймасында екі тараптың қатысуымен тауардың жүкқұжаттарын рәсімдеу арқылы қабылдап алады.

15.12.2020ж. №1007 тауардың жүкқұжатына сәйкес 30 000 кг. ұн Қоғамның сенімді тұлғаларымен қабылданып алынған. Бұл ретте, №18/20-а шартының 4.1.-тармағының 2)тармақшасының «Жеткізуші Шарттың 1.1.-тармағында көрсетілген Тауарды 01.07.2020ж. дейін жеткізуі тиіс» деген талабы сақталмаған.

2) Қоғам тарапынан азық-түліктерді сатып алу шарттарында белгіленген тәртіпке сай азық-түлік тауарларын қабылдап алу-өткізу шараларын қабылдамау бұзушылықтары орын алған. Атап айтқанда,

- Қоғам (сатып алушы) мен «Барыс 2007» ЖШС-ң (жеткізуші) арасында 30.03.2020ж. №05/20-а макарон сатып алу шарты (бұдан әрі - №05/20-а шарты) түзілген (Комиссияның 20.03.2020ж. №1 хаттамалық шешімі, қала әкімінің 26.03.2020ж. №35-Ө Өкімі және Қоғам басқармасының 30.03.2020ж. №14/20 шешімі).

Шарт көлемі – 200 000,0 мың теңге.

 Шарттың мәні – Қоғам жеткізушіден бағасы 1кг. 200 теңгені құрайтын 1 000 000 кг. макарон өнімін сатып алады.

 №05/20-а шартының 1.2.-тармағына сәйкес жеткізуші макарон өнімдерін өз қаражаты есебінен Қаратау ауданы, 226 квартал, №186 ғимаратында орналасқан қоймада жауапты сақтайды.

 №05/20-а шартының 3.2.тармағына сәйкес Сатып алушының сұранысы бойынша тауарды айлық шегі 200 000 кг. аспайтын макарон өнімін толық көлемде 31.12.2020ж. дейін жеткізуі тиіс.

№05/20-а шартының мерзімі аяқталғанға дейін 6 күнтізбелік қалған мерзімде «Барыс 2007» ЖШС-мен 25.12.2020ж. №1 қосымша шарт түзіліп, макаронды жеткізу мерзімі 31.12.2020ж. орнына 31.12.2021ж. деп өзгертіледі (Қоғам басқармасының 25.12.2020ж. №60/20 шешімі). Дегенмен, бұл шарттың өзгеру себебі көрсетілмеген.

 №05/20-а шартының 3.7.-тармағына сәйкес (тауарды сапа және сәйкестік сертификаттарын алу, көзбен шолу арқылы) Сатып алушы тарапынан тауардың сапасы мен көлемі бойынша тауарды қабылдап алу шарасы жеткізушінің қоймасында жеткізушімен бірлесе отырып қабылдап алу-өткізу актісіне немесе тауардың жүкқұжатына қолдары қойылып жүргізіледі.

 №05/20-а шартының 3.7.-тармағына сәйкес «Сатып алушы тараптан тауарды қабылдап алу жүргізілген соң тауарды Жеткізушіге жауапты сақтауға береді»-делінген.

 Яғни, Қоғам тарапынан «Барыс 2007» ЖШС-нен сатып алынған 200 000 кг. макарон өнімдерін сапасын қамтамасыз ете отырып, қабылдап алу жұмыстарын жүргізуі тиіс. Осыдан кейін қабылдап алынған макарон өнімдері Жеткізушіге жауапты сақтауға сақтауға берілуі тиіс.

 Алайда, Қоғам тарапынан «Барыс 2007» ЖШС-нен бүгінгі таңға дейін тек 200 кг. макарон өнімін қабылдап алу жұмыстары жүргізілген (24.09.2020ж. №1444 тауар жүкқұжаты), қалған 999 800 кг. макарон өнімі бойынша қабылдап алу-өткізу шаралары мүлдем жүргізілмеген.

Бұл ретте, Қоғам тарапынан **199 960,0 мың теңгені құрайтын макарон өнімін қабылдап алып**, Жеткізушіге жауапты сақтауға өткізу шаралары атқарылмай, №05/20-а шартының 3.7.-тармағының «Сатып алушы тарапынан тауардың сапасы (тауарды сапа және сәйкестік сертификаттарын алу, көзбен шолу арқылы) мен көлемі бойынша тауарды қабылдап алу шарасы жеткізушінің қоймасында жеткізушімен бірлесе отырып қабылдап алу-өткізу актісіне немесе тауардың жүкқұжатына қолдары қойылып жүргізіледі»-деген және 3.8-тармағының «Сатып алушы тараптан тауарды қабылдап алу жүргізілген соң тауарды Жеткізушіге жауапты сақтауға береді»-деген талаптары өрескел бұзылған.

Қоғам тарапынан макарон өнімдерін сатып алу үшін Сатушы тарапқа қаржы аударылғанымен, құны 199 960,0 мың теңге азық-түлік тауары аудит мерзімі аралығында (9 ай бойы) қабылданып алынбаған, тауар интервенциясы жүргізілмеген.

Қоғаммен макарон өнімін сатып алып нарыққа өткізу арқылы, макарон өнімін тұрақтандыру жұмыстары жүргізілмеген, тиісінше 199 960,0 мың теңге қаржы тиімсіз пайдаланылған. Қоғам тарапынан шартта көзделген талаптарын орындауда салғырттық таныту және бақылаудың тиісті деңгейде болмау салдарынан, Бюджет есебінен азық-түлік тауарларының бағасын тұрақтандыру үшін қаралған қаржы мақсатсыз жұмсалуда. Сондай-ақ, «Барыс 2007» ЖШС-і шарт талаптарын әлі толық орындамағанына қарамастан, 199 960,0 мың теңге көлеміндегі бюджет есебінен қаралған қаражатты бүгінгі таңға дейін жеке айналымда пайдалануда.

Өз кезегінде, Қоғам мен «Барыс 2007» ЖШС-і арасындағы түзілген шарт талаптарының орындалмауына байланысты, 199 960,0 мың теңге қаржы негізсіз шығын болу қаупі туындап отыр.

- Қоғам (сатып алушы) мен «M & H» ЖШС-ң (жеткізуші) арасында 20.04.2020ж. №11/20-а ұн сатып алу шарты (бұдан әрі - №11/20-а шарты) түзілген (Комиссияның 15.04.2020ж. №2 хаттамалық шешімі, қала әкімінің 20.04.2020ж. №49-Ө Өкімі және Қоғам басқармасының 20.04.2020ж. №21/20 шешімі). Шарт көлемі – 10 400,0 мың теңге.

 Шарттың мәні – Қоғам жеткізушіден бағасы 1 кг. 130 теңгені құрайтын 80 000 кг. ұн сатып алады.

 №11/20-а шартының 1.2.-тармағына сәйкес жеткізуші өз қаражаты есебінен ұнды Шымкент қаласы, Қойкелді батыр көшесі, №14/2 орналасқан қоймада 01.06.2020ж. дейін жауапты сақтайды.

 №11/20-а шартының 3.2.тармағына сәйкес Жеткізуші тауарды толық көлемде 30.04.2020ж. дейін жеткізуге міндетті.

№11/20-а шартының 3.7.-тармағына сәйкес (тауарды сапа және сәйкестік сертификаттарын алу, көзбен шолу арқылы) Сатып алушы тарапынан тауардың сапасы мен көлемі бойынша тауарды қабылдап алу шарасы жеткізушінің қоймасында жеткізушімен бірлесе отырып қабылдап алу-өткізу актісіне немесе тауардың жүкқұжатына қолдары қойылып жүргізіледі.

 №11/20-а шартының 3.8.-тармағына сәйкес «Сатып алушы тараптан тауарды қабылдап алу жүргізілгеннен кейін тауарды Жеткізушіге жауапты сақтауға береді»-делінген.

 Яғни, Қоғам «M & H» ЖШС-нен сатып алынған 80000 кг. ұнды сапасын қамтамасыз ете отырып қабылдап алу жұмыстарын жүргізуі тиіс. Осыдан кейін қабылдап алынған ұн өнімдері Жеткізушіге жауапты сақтауға сақтауға берілуі тиіс.

Алайда, 31.12.2020ж. дейін «M & H» ЖШС-мен №11/20-а шарты бойынша бірінші сұрыпты ұн жеткізілмеген. Жеткізілмеген тауардың құны 10 400,0 мың теңге.

Бұл ретте, №11/20-а шартының 3.2.-тармағының және 4.1-тармағының 2)тармақшасының «Жеткізуші Тауарды толық көлемде **30.04.2020ж. дейін жеткізуге міндетті**»-деген талабы сақталмаған.

 Сонымен қатар, №11/20-а шартының 3.7.-тармағының «Сатып алушы тарапынан тауардың сапасы (тауарды сапа және сәйкестік сертификаттарын алу, көзбен шолу арқылы) мен көлемі бойынша тауарды **қабылдап алу шарасы жеткізушінің қоймасында жеткізушімен бірлесе отырып қабылдап алу-өткізу актісіне немесе тауардың жүкқұжатына қолдары қойылып жүргізілед**і»-деген және 3.8-тармағының «Сатып алушы тараптан тауарды қабылдап алу жүргізілген соң тауарды Жеткізушіге жауапты сақтауға береді»-деген талаптары бұзылған.

Сәйкесінше, Қоғам тарапынан бірінші сұрыпты ұнды сатып алу үшін қаржы Сатушы тарапқа аударылғанымен, азық-түлік тауары қабылданып алынбаған тауар интервенциясы жүргізілмеген.

Демек, аудит мерзімі аралығында Қоғаммен бірінші сұрыпты ұнды сатып алып нарыққа өткізу арқылы, ұнның бағасын тұрақтандыру жұмыстары жүргізілмеген, тиісінше 10 400,0 мың теңге қаржы тиімсіз пайдаланылған.

Қоғам (сатып алушы) мен «M & H» ЖШС-ң (жеткізуші) арасында 20.04.2020ж. №11/20-а ұн сатып алу шартына екі рет қосымша шарт түзіліп, жауапты сақтау мерзімдері өзгертілген: 23.06.2020ж. қосымша шартпен қоймада ұнды 31.10.2020ж. дейін жауапты сақтайды және 25.12.2020ж. қосымша шартпен қоймада ұнды 31.03.2021ж. дейін жауапты сақтайды. (Ескерту: Қоғам мен «M & H» ЖШС-і арасында тек жауапты сақтау мерзімі бойынша өзгерістер енгізілген, ал шарттың 4.1. тармағындағы жеткізу мерзімі бойынша өзгертулер жоқ).

**Әлеуметтік маңызы бар азық-түлік тауарларын сату арқылы нарыққа интервенция жасау бойынша:**

**1)** Қоғам мен сатып алушы тараппен түзілген шарттар бойынша сатылған және қалдық азық-түлік көлемі туралы апта сайынғы есептер тапсырылмаған. Атап айтқанда, «Meir-Trade» ЖШС-мен түзілген №08/20-а шарты, «Сидельников» ЖК-мен түзілген №33-20/17 шарты және «TURAR (Турар)» ЖШС-мен түзілген №53-20/17 шарттары бойынша апта сайын тапсырылуы тиіс есептер ұсынылмаған.

- Қоғам (сатушы) мен «Meir-Trade» ЖШС-ң (сатып алушы) арасында 31.03.2020ж. №08/20-а ұн сатып алу-сату шарты (бұдан әрі - №08/20-а шарты) түзілген. Аудит барысында 31.03.2020ж. №08/20-а ұн сатып алу-сату шарттың жүзеге асырылуы туралы апта сайынғы есептер ұсынылмады. Бұл ретте, Осы №08/20-а шартының 4.4.4-тармағының «Сатып алушы апта сайын (әр дүйсенбі) өткізілген тауарлар туралы есеп беріп отыруы тиіс»-деген талабы сақталмаған;

- Қоғам (сатушы) мен «Сидельников В.А.» ЖК (сатып алушы) арасында 13.08.2020ж. №33-20/17 сатып алу-сату шарты (бұдан әрі - №33-20/17 шарты) түзілген. «Сидельников» ЖК-і тарапынан 13.08.2020-19.08.2020 ж.ж., 20.08.2020-26.08.2020 ж.ж., 27.08.2020-02.09.2020 ж.ж., 12.10.2020-19.10.2020 ж.ж., 19.10.2020-26.10.2020 ж.ж. аралығындағы мерзімге ғана өткізілген азық-түлік туралы есептерді ұсынған. Бұл ретте, 13.08.2020ж. №33-20/17 Шартының 4.3-тармағының 4) 5) 6) тармақшаларының «Сатып алушы әр аптаның сәрсенбі күні сағат 12-00-ге дейін өткізілген азық-түлік көлемі мен бағасы туралы, қоймада қалған қалдық көлемі туралы есептерді фотосуреттер қоса отырып Қоғамға жолдауы тиіс» делінген талабы сақталмаған;

- Қоғам (сатушы) мен «TURAR (ТУРАР)» ЖШС (Сатып алушы) арасында 25.09.2020ж. №53-20/17 сатып алу-сату шарты (бұдан әрі - №53-20/17 шарты) түзілген. Аудит барысында «TURAR (ТУРАР)» ЖШС-ң азық-түлік тауарларын өткізу жөніндегі апта сайынғы есептері ұсынылмады. Бұл ретте, 25.09.2020ж. №53-20/17 Шартының 4.4.4-тармағының «Сатып алушы апта сайын дүйсенбі күні тауарды сатылу барысы туралы есептерді тапсыруы тиіс»-деген талабы сақталмаған.

**2)** Қоғам мен наубайхана ұйымдары арасында түзілген шарттар бойынша бірінші сұрыпты ұнды сату кезінде **бірқатар кәсіпкерлерге шарттарында көзделген ұнның көлемінен артық ұн сатылған**, ал бірқатар наубайхана ұйымдарына бірінші сұрыпты ұн шартта көзделген көлемнен әлдеқайда аз көлемде сату фактілері орын алған:

31.12.2020ж. дейін Сатып алушы «Мадикаримов» ЖК-і Қоғамнан 39500 кг. ұн сатып алған. Бұл ретте, №24/20-а шарты бойынша сатылатын ұн көлемі 31000 кг ұн , яғни 8500 кг. артық сатылған. Дәл осылай, «Аязбаев Ч.С» ЖК –не 2000 кг., «Жумабаев Г.Г» ЖК-не 12500 кг.. «Анарметов С.Д.» ЖК-не 8000 кг., «Салиев Б» ЖК-не 21500 кг., «Аманжолова Д» ЖК-не 38500 кг. «Тен Е» ЖК-не 31000 кг. артық сатылған. Өз кезегінде, екі тараппен тауар көлемін арттыру бойынша қосымша шарттар түзілмеген.

**Мысалы,** Қоғам (сатушы) мен «Мадикаримов» ЖК (наубайхана ұйымы) арасында 29.04.2020ж. №24/20-а сатып алу-сату шарты (бұдан әрі - №24/20-а шарты) түзілген. Тауарлы жүкқұжаттарына сәйкес 31.12.2020ж. дейін Сатып алушы «Мадикаримов» ЖК-і Қоғамнан 39500 кг. ұн сатып алған. Бұл ретте, №24/20-а шартының 1-тармағының «тауар көлемі -31000 кг.» - деген талабы сақталмай, 8500 кг. артық сатылған. Өз кезегінде екі тараппен тауар көлемін арттыру бойынша қосымша шарттар түзілмеген.

Керісінше, Қоғам мен наубайханалар арасында бірінші сұрыпты ұнды сатып алу шарттары түзілгенімен, шарттарда көрсетілген ұн көлемінен аз сатылған жағдайлар орын алған. Атап айтқанда, Ал, Қоғам (сатушы) мен «Мирмахмудов» ЖК (наубайхана ұйымы) арасында №20/20-а сатып алу-сату шарты 29.04.2020 түзілгенімен, ұнды сатып алу бойынша бірінші сұраныс тек 25.12.2020ж. келіп түскен және 25.12.2020ж. №1618 тауардың жүкқұжатына сәйкес 5000 кг. ұн сатып алынған, ал қалған 41 500 кг. ұн 2020 жылы сатылмаған (немесе шарттағы көлемнің тек 10,8 %). Қоғам (сатушы) мен «Миркасимов» ЖК (наубайхана ұйымы) арасында 31 000 кг. бірінші сұрыпты ұн сатып алу-сату №21/20-а шарты 29.04.2020ж. түзілгенімен «Миркасимов» ЖК-і мен Қоғам арасында 31.12.2020ж. дейінгі мерзімде ұн сатылмаған. Бұл ретте, шарт аясында ұн сатылмаған наубайханалардан сұраныс хаттар түспегенін атап өту қажет.

**Қоғам мен өзге тұлғалар арасында азық-түлік бағасын тұрақтандыру мақсатында қарыз бойынша түзілген шарттары мен олардың талаптарының орындалуын және өзара есеп айырысулары бойынша:**

Қоғам тарапынан аудит мерзімі аралығында 5 қарыз шарты түзілген, оның ішінде 1 қарыз шарты 2019 жылы, ал қалған 4 қарыз шарты 2020 жылы түзілген. Түзілген қарыз шарттары бойынша келесідей бұзушылықтар анықталған:

1) Қоғам мен «Gramad Retail» ЖШС-ң арасында 17.02.2020ж. №03/20-а қарыз шарты (бұдан әрі - №03/20-а шарты) түзілген. Қарыз көлемі – 800 000,0 мың теңге. Қарызды қайтару мерзімі – 17.02.2021ж.

№03/20-а шартының 34-тармағының 1)тармақшасына сәйкес №6 және №7 қосымшада көрсетілген сауда нүктелерімен белгіленген баға көлемінде сату туралы шарт көшірмелерін ұсынуы қажет делінген. Алайда, Қоғам **тарапынан бұл** «Gramad Retail» ЖШС-мен сату нүктелерімен түзілген **шарт көшірмелері ұсынылмады**. Сәйкесінше, №03/20-а шартының 34-тармағының 1)тармақшасының талабы сақталмаған.

2) Қоғам мен «HERMES» ЖШС-ң арасында 22.05.2020ж. №48-20/а қарыз шарты (бұдан әрі - №48-20/а шарты) түзілген. Қарыз көлемі – 15 000,0 мың теңге. Қарызды қайтару мерзімі – 22.05.2021ж.

Шарттың №2 қосымшасына сәйкес «HERMES» ЖШС-мен 700 000 кг. орамжапырақ және 90 000 кг. күрішті белгіленген бағамен сатуы тиіс. Алайда, Қоғам тарапынан ұсынылған «HERMES» ЖШС-ң 16.06.2020-31.12.2020 ж.ж. аралығындағы мерзімдегі есебіне сәйкес 168 959 кг. орамжапырақ (немесе 24,1%) және 24 092 кг. күріш сатылған (немесе 26,8%). Өз кезегінде, сатылып алынған орамжапырақтардың алынған жері мен сапасын растайтын құжаттары алынбаған.

Яғни, №48-20/а шартының 1-тармағының «Қарыз алушы азық-түлікті №1 қосымшасында белгіленген бағамен №2 қосымшасында белгіленген көлем шегінде сату» талабы және 34.1.-тармағының «Қарыз алушы орамжапырақты Түркістан облысы, Келес ауданының азық-түлік өндірушілерін алуы тиіс және Шарттың 2-қосымшасында орамжапырақтарды алу бойынша 4 СХ формасына сәйкес құжаттармен растауы тиіс»-делінген талаптары сақталмаған.

**III. Қорытынды бөлік.**

**3.1. Мемлекеттік аудит барысында қабылданған шаралар:**

Мемлекеттік аудит барысында шаралар қабылданбады

**3.2. Мемлекеттік аудит нәтижесі бойынша тұжырымдар:**

Жүргізілген аудит нәтижелері мен аудит объектілерінің атұарған шаралары бойынша келесідей тұжырымдар жасауға болады:

1) 2018 жылғы 14 желтоқсандағы №42/334-6с «2019-2021 жылдарға арналған Шымкент қаласының бюджеті туралы» шешімімен 1 307 052,0 мың теңге қаралған.

2019 жылғы 27 маусымдағы №51/420-6с «2019-2021 жылдарға арналған Шымкент қаласының бюджеті туралы» шешіміне өзргерістер енгізу туралы» шешіміне сәйкес, 1 007 052,0 мың теңге қысқартылып 300 000,0 мың теңге болып бекітілген. Яғни, жыл басынан бөлінген 1 307 052,0 мың теңге әлеуметтік маңызы бар азық-түлік тауарларын тұрақтандыру бағытында жұмсайлмай, жарты жыл уақыт қимылсыз тұрған.

Өз кезегінде, бұл **1 007 052,0 мың теңге қаржының не себепті қысқартылғаны туралы негіздемесі көрсетілмеген**. Қалған 300 000,0 мың теңге қаржы тек 2019 жылдың қазан айында Қоғам есебіне аударылған.

2019 жылға қаралған қаражаттың 77% үлесі объективті себептерсіз пайдаланылмай, бюджетті игеру барысында тиімділік қағидаты сақталмаған, сәйкесінше Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет кодексі» Кодексінің 4-бабы, 12) тармақшасының («тиімділік» принципі) талаптары бұзылған.

 Бюджеттік және өзге де заңнаманың сақталуына, уақтылы іске асырылуына тиісті бақылау мен мониторинг жүргізілмеген. Соның салдарынан, бюджеттік бағдарламалар бойынша қол жеткізілетін көрсеткіштер дүрыс белгіленбеген. Салдарынан, бюджеттік бағдарламаны іске асыру нәтижесінде қол жеткізілетін түпкілікті және тікелей нәтижелер нақты айқындалмаған.

2) Шымкент қаласы әкімінің өңірдегі азық-түлік тауарларының бағасын тұрақтандыру мақсатында «Азық-түлік тауарларының өңірлік тұрақтандыру қорын басқару жөніндегі» комиссия құрылған.

 Аудит барысында Комиссия тарапынан шығарылған шешімдерді тиісінше орындамау, комиссия тарапынан жүйесіз шешімдер қабылдау жағдайлары орын алғандығы анықталған. Атап айтқанда,

 - Комиссия отырыстарының 02.10.2019ж. №2, 11.11.2019ж. №3 және 26.11.2019ж. №4 хаттамаларындағы айқындалған қарыз беру субъектілеріне қарыз беру шарттары түзілмеген;

 - Комиссия отырысының 24.01.2020ж. №1 хаттамасының негізінде айқындалған қарыз беру субъектілерінен тек ««Gramad Retail» ЖШС»-мен қарыз беру шарты түзілген, ал қалған кәсіпкерлік субъектілерімен қарыз беру шарты түзілмеген;

 - Комиссия 05.05.2020ж. отырысының №5 хаттамасындағы сатып алынатын әлеуметтік маңызы бар азық-түлік тауарларының тізбесін және шекті сауда үстемесі Шымкент қаласының әкіміне бекітуге ұсыну жұмыстары атқарылмаған;

 - Комиссия отырыстарының хаттамаларында кәсіпкерлерлік субъектілерін таңдау негіздемесі, сатып алынатын және сатылатын азық-түлік тауарларының анырқтағы ағымдағы бағаларының қанша пайызға өскені, комиссия мүшелерінің оң немесе теріс шешім қабылдағаны жайлы және олардың пікірлері айқындалып көрсетілмеген.

Сонымен қатар, сатып алынған әлеуметтік маңызы бар тауарларын сату арқылы нарықтағы бағасын тұрақтандыру жұмыстары баяу жүргізілген, Қоғам тарапынан Комиссия шешімдерін орындауда немқұрайлық танытылған.

Атап айтқанда, Комиссияның 08.06.2020ж. отырысында «Әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларына сәйкес тауар интервенцияларын өткізу» мәселесі қаралып, тұрақтандыру қорына сатып алынған тауарларды арзандатылған бағада нарыққа шығарып сату туралы Комиссияның №7 хаттасымен шешімі қабылданған (Әлеуметтік маңызы бар азық-түлік тауарларына бағаларды тұрақтандыру тетіктерін іске асыру қағидаларына сәйкес қосымшаға сәйкес әлеуметтік маңызы бар тауарларды (бірінші сұрыпты ұн – 2000 тонна, күріш 100 тонна, макарон өнімі (рожки) – 1000 тонна, күнбағыс майы – 300 000 л, қарақұмық жарнасы – 200 тонна, қант – 2000 тонна сату)

Аталған азық-түлік тауарларын сату шешімін тиісінші орындалмай жатқаны туралы мәселе Комиссияның 12.10.2020ж. №11 хаттамасында көтеріліп, 12.10.2020ж. дейін 2 565 тонна бірінші сұрыпты ұн, 999,8 тонна рожки, 99,5 тонна күріш, 1183 тонна қант, 176,5 тонна қарақұмық жарнасы және 299 мың литр күнбағыс майы сатылмағаны көрсетілген.

Өз кезегінде, сатып алынған азық-түлік тауарларын (күнбағыс майы, күріш, қарақұмық жарнасы, қант-құмшекер) сатып алынған сәттен бастап, баға өсіміне байланысты нарыққа сату жұмыстары уақытылы жүргізілмеуі нарықтағы әлеуметтік маңызы бар азық-түлік тауарларының бағасын тұрақтандыруда кері әсерін тигізген.

Сондай-ақ, картоп тауарының бағасының артуына байланысты, азық-түлік тұрақтандыру қорына картоп өнімі сатып алынуы тиіс болатын. Алайда, аталған Комиссия шешімі тиісінше орындалмай, картоп бағасының 2020 жылдың аяғына дейін өсім көрсеткенінен қарамай, сатып алу интервенция шаралары атқарылмаған.

3) Қоғам мен жеткізуші кәсіпкерлермен түзілген азық-түлік тауарларын сатып алу-сату шарттары бойынша азық-түлік тауарлары шартта көзделген жеткізу мерзімдерінен кешіктіріп жеткізілген. Атап айтқанда, «TURAR (Турар)» ЖШС-мен түзілген №10/20-а шарты, «Meir-Trade» ЖШС-мен түзілген №06/20-а және №15/20-а шарттары, «Grano-PV» ЖШС-мен түзілген №16/20-а шарты, «Акбура-555» ЖШС-мен түзілген №13/20-а шарты және «Ерасыл-2030» ЖШС-мен түзілген №18/20-а шарты бойынша азық-түлік тауарлары шартта көрсетілген мерзімдерден кейін жеткізілген.

Бұдан басқа, №05/20-а шартының талаптарына сәйкес Қоғам «Барыс 2007» ЖШС-нен сатып алынған 1 000 000 кг. макарон өнімдерін сапасын қамтамасыз ете отырып қабылдап алу жұмыстарын жүргізіп, тек осыдан кейін қабылдап алынған макарон өнімдерін Жеткізушіге жауапты сақтауға сақтауға беруі тиіс болған. Алайда, Қоғам тарапынан «Барыс 2007» ЖШС-нен бүгінгі таңға дейін тек 200 кг. макарон өнімін қабылдап алу жұмыстары жүргізілген (24.09.2020ж. №1444 тауар жүкқұжаты), қалған 999 800 кг. макарон өнімі бойынша қабылдап алу-өткізу шаралары жүргізілмеген.

Бұл ретте, Қоғам тарапынан **199 960,0 мың теңгені құрайтын макарон өнімін қабылдап алып**, Жеткізушіге жауапты сақтауға өткізу шаралары атқарылмаған.

Қоғам тарапынан макарон өнімдерін сатып алу үшін Сатушы тарапқа қаржы аударылғанымен, құны 199 960,0 мың теңге азық-түлік тауары аудит мерзімі аралығында (9 ай бойы) қабылданып алынбаған, тауар интервенциясы жүргізілмеген.

Қоғаммен макарон өнімін сатып алып нарыққа өткізу арқылы, макарон өнімін тұрақтандыру жұмыстары жүргізілмеген, тиісінше 199 960,0 мың теңге қаржы тиімсіз пайдаланылған. Қоғам тарапынан шартта көзделген талаптарын орындауда салғырттық таныту және бақылаудың тиісті деңгейде болмау салдарынан, Бюджет есебінен азық-түлік тауарларының бағасын тұрақтандыру үшін қаралған қаржы мақсатсыз жұмсалуда. Сондай-ақ, «Барыс 2007» ЖШС-і шарт талаптарын әлі толық орындамағанына қарамастан, 199 960,0 мың теңге көлеміндегі бюджет есебінен қаралған қаражатты бүгінгі таңға дейін жеке айналымда пайдалануда.

Өз кезегінде, Қоғам мен «Барыс 2007» ЖШС-і арасындағы түзілген шарт талаптарының орындалмауына байланысты, 199 960,0 мың теңге қаржы негізсіз шығын болу қаупі туындап отыр.

Дәл осылай, №11/20-а шарты бойынша Қоғам «M & H» ЖШС-нен сатып алынған 80000 кг. ұнды сапасын қамтамасыз ете отырып қабылдап алу жұмыстарын жүргізіп, осыдан кейін қабылдап алынған ұн өнімдері Жеткізушіге жауапты сақтауға сақтауға берілуі тиіс болған.

Алайда, 31.12.2020ж. дейін «M & H» ЖШС-мен №11/20-а шарты бойынша бірінші сұрыпты ұн жеткізілмеген. Жеткізілмеген тауардың құны 10 400,0 мың теңге.

Сәйкесінше, Қоғам тарапынан азық-түлік тауарларын сатып алу үшін қаржы Сатушы тарапқа қаржы аударылғанымен, бұл азық-түлік тауарлары қабылданып алынбаған және тауар интервенциясы жүргізілмеген.

Яғни, осы бағытта жұмсалған 210 360,0 мың теңге қаржы тиімсіз пайдаланылған.

Қоғам мен сатып алушы тараппен түзілген шарттар бойынша сатылған және қалдық азық-түлік көлемі туралы апта сайынғы есептер тапсырылмаған. Атап айтқанда, «Meir-Trade» ЖШС-мен түзілген №08/20-а шарты, «Сидельников» ЖК-мен түзілген №33-20/17 шарты және «TURAR (Турар)» ЖШС-мен түзілген №53-20/17 шарттары бойынша апа сайын тапсырылуы тиіс есептер ұсынылмаған.

Сондай-ақ, Қоғам мен наубайхана ұйымдары арасында түзілген шарттар бойынша бірінші сұрыпты ұнды сату кезінде бірқатар кәсіпкерлерге шарттарында көзделген ұнның көлемінен артық ұн сатылған, ал бірқатар наубайхана ұйымдарына бірінші сұрыпты ұн шартта көзделген көлемнен әлдеқайда аз көлемде сату фактілері орын алған. Мысалы, 31.12.2020ж. дейін Сатып алушы «Мадикаримов» ЖК-і Қоғамнан 39500 кг. ұн сатып алған. Бұл ретте, №24/20-а шарты бойынша сатылатын ұн көлемі 31000 кг ұн , яғни 8500 кг. артық сатылған. Дәл осылай, «Аязбаев Ч.С» ЖК –не 2000 кг., «Жумабаев Г.Г» ЖК-не 12500 кг.. «Анарметов С.Д.» ЖК-не 8000 кг., «Салиев Б» ЖК-не 21500 кг., «Аманжолова Д» ЖК-не 38500 кг. «Тен Е» ЖК-не 31000 кг. артық сатылған. Өз кезегінде, екі тараппен тауар көлемін арттыру бойынша қосымша шарттар түзілмеген.

Ал, Қоғам (сатушы) мен «Мирмахмудов» ЖК (наубайхана ұйымы) арасында №20/20-а сатып алу-сату шарты 29.04.2020 түзілгенімен, ұнды сатып алу бойынша бірінші сұраныс тек 25.12.2020ж. келіп түскен және 25.12.2020ж. №1618 тауардың жүкқұжатына сәйкес 5000 кг. ұн сатып алынған, ал қалған 41 500 кг. ұн 2020 жылы сатылмаған (немесе шарттағы көлемнің тек 10,8 %). Қоғам (сатушы) мен «Миркасимов» ЖК (наубайхана ұйымы) арасында 31 000 кг. бірінші сұрыпты ұн сатып алу-сату №21/20-а шарты 29.04.2020ж. түзілгенімен «Миркасимов» ЖК-і мен Қоғам арасында 31.12.2020ж. дейінгі мерзімде ұн сатылмаған.

Қоғам мен «HERMES» ЖШС-ң арасында 22.05.2020ж. түзілген №48-20/а қарыз шарты №2 қосымшасына сәйкес «HERMES» ЖШС-мен 700 000 кг. орамжапырақ және 90 000 кг. күрішті белгіленген бағамен сатуы тиіс болған. Алайда, Қоғам тарапынан ұсынылған «HERMES» ЖШС-ң 16.06.2020-31.12.2020 ж.ж. аралығындағы мерзімдегі есебіне сәйкес 168 959 кг. орамжапырақ (немесе 24,1%) және 24 092 кг. күріш сатылған (немесе 26,8%). Өз кезегінде, сатылып алынған орамжапырақтардың алынған жері мен сапасын растайтын құжаттары алынбаған. Яғни, №48-20/а шартының 1-тармағының «Қарыз алушы азық-түлікті №1 қосымшасында белгіленген бағамен №2 қосымшасында белгіленген көлем шегінде сату» талабы және 34.1.-тармағының «Қарыз алушы орамжапырақты Түркістан облысы, Келес ауданының азық-түлік өндірушілерін алуы тиіс және Шарттың 2-қосымшасында орамжапырақтарды алу бойынша 4 СХ формасына сәйкес құжаттармен растауы тиіс»-делінген талаптары сақталмаған.

Сонымен қатар, Қоғам тарапынан азық-түлік тауарларын сатып алу-сату шарттары мен қарыз шарттарын түзу барысында орын алуы мүмкін тәуекелдер ескерілмей, екінші тараптың өз міндеттемелерін тиісінше орындамай қалу қаупі жоғарылаған.

Атап айтқанда, Қоғам мен «TURAR (Турар)» ЖШС-ң арасында 20.10.2020ж. №64-20/17 қарыз шарты түзілген. Қарыз көлемі – 505 000,0 мың теңге. Бұл ретте, №64-20/17 қарыз шартының мәні айқындалмаған, қарыз алушы тараптың міндеттемелеріне қарыз беру мақсатындағы мәселе жазылмаған, Қоғамның құқықтарына шартты бақылау және шарттың орындалуы бойынша мониторинг жасау мәселесі мен қарыз алушының ай сайынғы немесе тоқсан сайынғы беретін есебіне қатысты мәселе қарастырылмаған. Сәйкесінше, шарттағы бұл мәселелердің көрініс таппауы шарттың орындалмау немесе тиісінше орындалмау тәуекелін арттырған.

Осы мағыналас, Қоғам мен жеткізушілер арасында азық-түлік тауарларын Қоғам есебіне сатып алу шарттарында азық-түлік тауарлары үшін алдын-ала 100% төлем жасау пүнкті енгізілген. Өз кезегінде, аталған жағдай алдағы уақытта осы шарттар бойынша жеткізуші тараптың азық-түлік тауарларын уақытылы жеткізбеу немес мүлдем жеткізбеу қаупін арттырып, салдарынан алдын-ала төленген қаржыны негізсіз шығынға ұшырату тәуекелі орын алған.

Қоғам тарапынан азық-түлік тауарларын сату шарттарын түзу барысында ешқандай негіздемелер келтірілмей, қысқа уақыт аралығында негізгі шартқа қосымша шарт түзіп, өзгерістер енгізіліп отырған.

Жоғарыда аталған жағдайларды ескере келе, өңірлік тұрақтандыру қорына тауарларды сатып алу және сату туралы Комиссия тарапынан қабылдаған шешімдеріді орындамау, сатып алынатын азық-түлік тауарларының белгіленген мерзімде жеткізілмеу және өңірлік тұрақтандыру қорындағы азық-түліктерді сатуда баяулық таныту жағдайлары өңірлік азық-түлік қорын қалыптастыру мен пайдалану бойынша шаралардың тиімсіз атқарылғанын көрсетеді.

Қоғам тарапынан түзілген шарттар бойынша азық-түлік тауарларын қабылдап алу-өткізу шаралары дұрыс жүргізілмеген, азық-түлік тауарлары шартта көзделген мерзімдерден кеш жеткізу, екінші сатып алушы кәсіпкерлермен апта сайынғы есептерінің тапсырылмау, шарт бойынша екінші тараптың өз міндеттемелерін орындауын тиісінше талап етпеу жағдайлары орын алған.

Қорыта келе, әлеуметтік маңызы бар азық-түлік тауарларын сатып алу-сату және қарыз беру тетігі арқылы азық-түлік бағасын тұрақтандыру бағытында атқарылған жұмыстар тиімсіз деңгейде жүргізілген деген тұжырым жасауға болады.

Бұдан басқа, азық-түлік тауарларының бағасын тұрақтандыру мәселесінің халықтың әлеуметтік жағдайына тікелей әсер ететін және әлеуметтік маңызды екенін ескере отырып, аудит барысында орын алған бұзушылықтар бойынша тиісті құқықтық баға беру үшін және ақпарат ретінде прокуратура органдарына жолдау қажет деп санаймыз.

**3.3. Мемлекеттік аудит нәтижесі бойынша ұсынымдар мен нұсқамалар:**

1. Шымкент қаласында азық-түлік тауарларының бағасын тұрақтандыру үшін өңірлік тұрақтандыру қорларын қалыптастыруға бюджеттен бөлінген қаржылардың жоспарлануы мен тиімді жұмсалуына сараптамалық-аналитикалық іс-шарасын және мемлекеттік тиімділік аудитін жүргізу» мемлекеттік аудиттің қорытындылары Шымкент қаласы бойынша тексеру комиссиясының отырысында бекітілсін.

2. Аудиторлық тексеру материалдары прокуратура органдарына тиісті құқықтық баға беру үшін және ақпарат беру тәртібінде жолдансын.

3. Аудиторлық қорытынды бойынша Шымкент қаласы әкімдігіне ақпарат жолдансын.

**4. «Шымкент қаласының ауыл шаруашылығы және ветеринария басқармасы» мемлекеттік мекемесінің басшысына:**

1) Қазақстан Республикасының нормативтік құқықтық актілерінің, бюджеттік және өзге де заңнаманың талаптарын сақтамаған жауапты тұлғалардың тәртіптік жауапкершілігі қаралсын;

2) Азық-түлік тауарларының өңірлік тұрақтандыру қорын басқару жөніндегі комиссиясының жұмыстарын үйлестіруді сапалы атқару мақсатында осы салаға жауапты қызметкерлерімен тиісті түсіндіру жұмыстары жүргізілсін;

3) Азық-түлік тауарларының өңірлік тұрақтандыру қорын басқару жөніндегі комиссиясының шешімдерін тиісінше және уақытылы орындалуын қамтамасыз ету мақсатында, комиссия қарауына нақты ұсынымдар енгізілсін.

4) Жоғарыда көрсетілген ұсынымдар мен тапсырмалар бойынша қабылданған шаралар туралы мәлімет 2022 жылдың 30 наурызына дейін Шымкент қаласы бойынша тексеру комиссиясына ұсынылсын.

**5. «Shymkent» әлеуметтік-кәсіпкерлік корпорациясы» акционерлік қоғамының басқарма төрағасына:**

1) Қазақстан Республикасының нормативтік құқықтық актілерінің, ішкі нормативтік құжат, түзілген шарт талаптары мен өзге де заңнаманың талаптарын сақтамаған жауапты тұлғалардың тәртіптік жауапкершілігі қаралсын;

2) Қоғам мен «Барыс 2007» ЖШС-ң арасында 30.03.2020ж. түзілген №05/20-а макарон сатып алу шарты (қосымша шарттарымен қоса) және Қоғам мен «M & H» ЖШС-ң арасында 20.04.2020ж. түзілген №11/20-а ұн сатып алу шарты (қосымша шарттарымен қоса) бойынша азық-түлік тауарларын қабылдап алу-өткізу (жауапты сақтауға беру) шаралары қабылдансын;

3) Азық-түлік тауарларының өңірлік тұрақтандыру қорын басқару жөніндегі комиссиясының шешімдерін тиісінше және уақытылы орындалуы қатаң бақылауға алынсын;

4) Аудит барысында орын алған бұзушылықтар мен кемшіліктер бойынша осы салаға жауапты қызметкерлерімен түсіндірме жұмыстары жүргізіліп, жиналыс отырысы нәтижесінде тиісті тапсырмалар берілсін.

5) Жоғарыда көрсетілген ұсынымдар мен тапсырмалар бойынша қабылданған шаралар туралы мәлімет 2022 жылдың 30 наурызына дейін Шымкент қаласы бойынша тексеру комиссиясына ұсынылсын.

  **3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі \_\_\_\_\_ парақта \_\_ дана.

**Тексеру комиссиясының**

**мүшесі Ж. Сәдібеков**

Е. Тулендиев

Ғ.Елшібаев

Н.Омаров

**Результаты согласования**28.02.2022 16:30:09: Елшибаев Г. У. (Сапаны бақылау бөлімі) - - cогласовано без замечаний